### ΘΕΜΑ: Πρόσκληση υποβολής αίτησης συμμετοχής στο Πρόγραμμα Ανταλλαγής Φοιτητών (ERASMUS) για φοιτητές του Τμήματος Φ.Π.Ψ. στο ακαδημαϊκό έτος 2017-2018

Ενημερώνουμε τους φοιτητές του Τμήματος Φ.Π.Ψ. (προπτυχιακούς, μεταπτυχιακούς και υποψήφιους Διδάκτορες) που ενδιαφέρονται να συμμετέχουν στο Πρόγραμμα Ανταλλαγής Φοιτητών (πρόγραμμα Erasmus) για το ακαδημαϊκό έτος 2017-2018 για τα ακόλουθα Πανεπιστήμια:

1. **Freie Universitat Berlin**(Γερμανία) – **2**θέσεις

2.**Friedrich Schiller University of Jena, Institute of educational sciences** (Γερμανία)–**1**θέση

3. **UniversityofBaden**(Αυστρία) – **1**θέση

ότι θα πρέπει να καταθέσουν:

(α) **αίτηση συμμετοχής** τους στο πρόγραμμα, στην οποία θα αναγράφεται το επίπεδο σπουδών (προπτυχιακός, μεταπτυχιακός, διδακτορικός κύκλος σπουδών), το εξάμηνο στο οποίο ενδιαφέρονται να μετακινηθούν (χειμερινό ή εαρινό),

(β) **σύντομο βιογραφικό**

(γ) **αντίγραφο(α) πτυχίου(ων) και αναλυτικής βαθμολογίας** τους,

(δ) **τίτλους σπουδών ξένης γλώσσας**

**Βασικές προϋποθέσεις** για την υποβολή αίτησης είναι οι φοιτητές που αιτούνται να έχουν:

- για όλους τους υποψήφιους, καλή κατοχή της **Γερμανικής** γλώσσας: Επίπεδο **Β2**(GoetheZertifikat (ZDFB) ή Β2 ή άλλο ισότιμο) – για το UniversityofBadenισχύει και για Επίπεδο χαμηλότερο από Β2 στη Γερμανική με την προϋπόθεσηότι υπάρχειπτυχίο Επιπέδου Β2 στα Αγγλικά (FirstCertificateinEnglish, FCE, του UniversityofCambridge, ή άλλο ισότιμο)

- για **προπτυχιακούς** φοιτητές: α) φοίτηση τουλάχιστον στο β΄ έτος σπουδών, β)επιτυχής εξέταση σε τουλάχιστον 15 μαθήματα μέχρι την ημερομηνία υποβολής της αίτησης, γ) να χρωστούν μαθήματα που αντιστοιχούν τουλάχιστον σε 30 ECTS, δ) μέσος όρος βαθμολογίας στα μαθήματα που έχουν μέχρι στιγμής περάσει: ίσος ή μεγαλύτερος από **7,5**.

- για **μεταπτυχιακούς** φοιτητές: α) επιτυχής ολοκλήρωση του α΄εξαμήνου σπουδών, β) βαθμός πτυχίου: ίσος ή μεγαλύτερος από **7,5**, γ) μέσος όρος βαθμολογίας στα μαθήματα που έχουν μέχρι στιγμής περάσει: ίσος ή μεγαλύτερος από **8**.

- για **υποψήφιους διδάκτορες**: α) βαθμός πτυχίου: ίσος ή μεγαλύτερος από **7,5**, β) βαθμός μεταπτυχιακού: ίσος ή μεγαλύτερος από **8**.

Η διάρκεια φοίτησης στο εξωτερικό **δεν μπορεί να ξεπερνά το ένα ακαδημαϊκό εξάμηνο** ανά φοιτητή.Χαμηλή προτεραιότητα σε φοιτητές που έχουν ήδη μετακινηθεί με Erasmus(εφόσον το συνολικό διάστημα δεν ξεπερνά τους 12 μήνες) και σε φοιτητές μετόπο καταγωγής και μόνιμης κατοικίας τη χώρα στην οποία επιθυμούν ναμεταβούν.

Το ποσό της **μηνιαίας επιχορήγησης** (σε ευρώ/ μήνα) για τους φοιτητές που θα επιλεγούν βάσει των θέσεων που αναφέρονται στην προκήρυξη (2+1+1) είναι για μεν την Γερμανία **450** ευρώ για δε την Αυστρία **500** ευρώ.

Η κατάθεση της αίτησης και των σχετικών δικαιολογητικών μπορεί να γίνεται καθημερινά**μέχρι και την Τρίτη 21/3/2017** στο γραφείο 522 (5ος όροφος, 2107277567, Εργαστήριο Περιβαλλοντικής Εκπαίδευσης, ώρες 11.00-15.00).

Ενημερώνουμε, επίσης, τους φοιτητές ότι τόσο η ανακοίνωση των υποψηφιοτήτων όσο και η σειρά κατάταξης των αποτελεσμάτων θα γίνει στην ιστοσελίδα του Τμήματος.

Η ακαδημαϊκή υπεύθυνη

για τα ως άνω αναφερόμενα Πανεπιστήμια

**Φαίη Αντωνίου**

Επίκουρη Καθηγήτρια ΦΠΨ